— Лічу, што чалавек, за якога прагаласую падчас парламенцкіх выбараў, павінен актыўна вырашаць наказы выбаршчыкаў. Хачу таксама, каб будучы дэпутат звярнуў пільную ўвагу на наш Мядзельскі раён. Бачу, якую няпростую ношу ўзяў на свае плечы цяперашні старшыня райвыканкама, як стараецца “выцягнуць” рэгіён, які па многіх пазіцыях далёка не ў лідарах. І разумею, што ажыццявіць задуманае без дадатковых фінансавых сродкаў не проста. Прамысловасці ў нас практычна няма, у сельскай гаспадарцы ўпушчэнняў і пралікаў хапае, паступленні з курорта ідуць пераважна ў рэспубліканскі бюджэт. А грошы неабходны на развіццё адукацыі, медыцыны, на стварэнне дадатковых працоўных месцаў, дапамогу састарэлым, інвалідам, дзецям-сіротам… Прычым немалыя… Іх “выбіццё” пад пэўную праграму, як мне здаецца, і стане канкрэтнай дапамогай дэпутата раёну.